 న్యూఢిల్లీ: ఆమాద్మీ బహిష్కృత నేత కపిల్ మిశ్రా వరుస ఆరోపణలపై ఆపార్టీ కన్వీనర్, ఢిల్లీ సీఎం అరవింద్ కేజ్రివాల్ ఎట్టకేలకు నోరు విప్పారు. మిశ్రా ఆరోపణల్లో ఏమాత్రం నిజం లేదని కేజ్రీవాల్ కొట్టిపారేశారు. ఆమాద్మీ పార్టీ నిర్వహించిన ఓ సమావేశంలో ఆయన ప్రసంగిస్తూ... తనకు ఏదైనా కుంభకోణంలో ప్రమేయం ఉంటే బీజేపీ ఎప్పుడో తనను జైల్లో పెట్టేదన్నారు. సొంతవాళ్ల నుంచే వెన్నుపోటుకు గురికావడం చాలాబాధగా ఉందని మిశ్రా పేరు ప్రస్తావించకుండా కేజ్రీవాల్ విమర్శించారు. ‘‘గత కొద్ది రోజులుగా మా ఉద్యమానికి గట్టి దెబ్బలే తగిలాయి.. ఒక రకంగా ఇదీ మంచిదే... ఎందుకంటే వారినుంచి మాకు పెను ప్రమాదం పొంచి ఉందని ముందే తెలుసుకోగలిగాం. సదరు ఆరోపణలపై ఎందుకు స్పందించడం లేదంటూ చాలామంది అడుగుతున్నారు. అలాంటి ఆటవిక ఆరోపణలపై నేనెందుకు స్పందించాలి? అలాంటి వ్యక్తులను గానీ, వారు చేసే ఆరోణలను గానీ ప్రజలు నమ్మడం లేదు. నాపై చేసిన ఒక్క ఆరోపణ నిజమైనా.. ఇప్పటికల్లా నేను జైల్లో ఉండేవాణ్ణి..’’ అని కేజ్రీవాల్ పేర్కొన్నారు.
 newdhilly: aamaadmii bahishkruta netha kapil mishra varusa aaropanalapai aaparti conveaner, dhilli cm aravind kejrival ettakelaku noru vippaaru. mishra aaropanallo ematram nijam ledani kejrival kottipaaresaaru. aamaadmii party nirvahinchina oo samavesamlo aayana prasangistuu... tanaku edaina kumbhakonamlo prameyam unte bgfa eppudo tananu jaillo pettedannaru. sontavaalla nunche vennupotuku gurikavadam chalabadhaga undani mishra paeru prastaavinchakundaa kejrival vimarsinchaaru. ‘‘gatha koddi rojulugaa maa udyamaaniki gatti debbale tagilaayi.. oka rakamgaa idhee manchide... endukante vaarinunchi maaku penu pramaadam ponchi undani munde telusukogaligaam. sadaru aaropanalapai enduku spandinchadam ledantu chaalaamandi adugutunnaru. alanti aatavika aaropanalapai nenenduku spandinchaali? alanti vyaktulanu gaanee, vaaru chese aaronalanu gaanee prajalu nammadam ledu. naapai chesina okka aaropana nijamaina.. ippatikalla nenu jaillo undevaanni..’’ ani kejrival perkonnaru.